b'\n_START_ARTICLE_\nVilla Farnesina\n_START_PARAGRAPH_\nVilla Farnesina je povijesno i umjetni\xc4\x8dki va\xc5\xbena renesansna prigradska vila smje\xc5\xa1tena u ulici Via della Lungara, u rimskom distriktu Trastevere. U periodu od 1506. do 1510. ju je sagradio Baldassare Peruzzi za Agostina Chigija, bankara iz Siene i blagajnika pape Julija II, koji je u svoje vrijeme bio najbogatiji \xc4\x8dovjek Europe. Nju su nakon gradnje ukrasila djela poznatih umjetnika kao \xc5\xa1to su Rafael, Sebastiano del Piombo, Giulio Romano i Il Sodoma._NEWLINE_Godine 1577. je vlasnikom vile postala obitelj Farnese, po kojoj je i dobila ime, kao i Villa Farnese gra\xc4\x91evina u njihovom vlasni\xc5\xa1tvu u gradu Caprarola. Michelangelo je tada predlagao da se spoji sa obiteljskom pala\xc4\x8dom Palazzo Farnese na drugoj strani rijeke Tiber, ali je taj prijedlog odbijen. Poslije su vlasnici vile postali Burboni, a od 1861. je bila rezidencija \xc5\xa1panjolskog veleposlanika u Kraljevini Italiji. Danas je njen vlasnik talijanska dr\xc5\xbeava, te se u njoj nalazi sjedi\xc5\xa1te Accademia dei Lincei, rimske akademije znanosti i umjetnosti.'